Diari Oficial de la Generalitat Valenciana


Sumari del DOGV 5158, del 20-12-2005 (2005/13689)

ACORD de 16 de desembre de 2005, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Requena.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5158

Data del DOGV
:   20-12-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/13251


Data del document
:   16-12-2005

Organisme emissor
:   Conselleria de Justícia, Interior i Administracions Públiques

Tipus de document
:   Acord

Descriptors 

:   * Requena
    * expropiació
    * administració local

ACORD de 16 de desembre de 2005, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Requena. [2005/X13950]
  
El Consell de la Generalitat, en la reunió del dia 16 de desembre de 2005, va adoptar l'acord següent:
  
L'Ajuntament de Requena, després de l'aprovació del projecte d'obres i el compliment dels requisits legals, va sol·licitar la declaració de la urgent ocupació dels béns i drets afectats per l'expedient d'expropiació forçosa per a l'execució del projecte d'implantació del Parc de la Natura Fauna Ibérica.
  
Esta declaració d'urgent ocupació es justifica per les raons següents: l'obra d'implantació del Parc de la Natura Fauna Ibérica ha de dur-se a terme amb celeritat, ja que la implantació del referit Parc va ser declarada d'interés comunitari per Acord de data 23 de novembre de 1999, del Consell de la Generalitat, i que actualment, després de cinc anys de funcionament, l'eliminació, encara que només fóra temporal, de la parcel·la 343, contravindria la Llei 4/1994, de 8 de juliol, de la Generalitat, sobre Protecció dels Animals de Companyia, desenrotllada pel Decret 158/1996, de 13 d'agost, del Consell de la Generalitat, el qual estableix en l'article 2.1.f) que les col·leccions zoològiques d'animals indígenes o exòtics, públiques o privades, siga quina en siga la finalitat, lucrativa o no, inclosos els parcs i jardins zoològics, els zoosafaris, les reserves zoològiques i les col·leccions zoològiques privades constitueixen nuclis zoològics, categoria administrativa que té el Parc de la Natura Fauna Ibérica, segons Resolució de 9 de març de 2000, del director general d'Innovació Agrària i Ramaderia, per la qual cosa el trasllat d'animals que es troben a la referida parcel·la els suposaria un estrés de tal magnitud, ja que són animals salvatges, capaç de produir la mort d'alguns d'estos i la captura, trasllat i reubicació d'estos, en un moment en què la immensa majoria de les femelles afectades es troben en les primeres fases de la gestació, generaria greus conseqüències i que, finalment, la parcel·la 343 revertiria novament a la seua integració amb la resta de les parcel·les que constitueixen el Parc de la Natura Fauna Ibérica, la qual cosa justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que van ser resoltes pel Ple de la Corporació.
  
En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat, de Govern Valencià, a proposta del conseller de Justícia, Interior i Administracions Públiques, el Consell de la Generalitat
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Requena per a l'execució del projecte d'implantació del Parc de la Natura Fauna Ibérica.
  
Relació de béns afectats
  
El present acord es publicarà en el Diari Oficial de la Generalitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit al·legacions, davant de la corporació local expropiadora, només als efectes d'esmenar possibles errors que s'hagen produït en relacionar els béns afectats per la urgent ocupació.
  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar contra ell els recursos següents:
  
a) Recurs potestatiu de reposició davant del Consell de la Generalitat, en el termini d'un mes comptador a partir de l'endemà d'aquell en què tinga lloc la publicació d'este acord en el Diari Oficial de la Generalitat Valenciana. Contra la desestimació expressa del recurs potestatiu de reposició es podrà interposar, en el termini de dos mesos, o, si fa el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. En el cas d'haver-se interposat recurs administratiu potestatiu de reposició, no es podrà interposar recurs contenciós administratiu fins que el primer siga resolt expressament o se n'haja produït la desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació d'este acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen interposar qualsevol altra via que estimen oportuna.
  
València, 16 de desembre de 2005
  
La consellera secretària del consell de la Generalitat, per substitució,